open-index/open-wikipedia-markdown huggingface dataset:
அனில் ஜான்சன்

**அனில் ஜான்சன்** (*Anil Johnson*)(மலையாளம்: അനില് ജോണ്സണ്) மலையாளத் திரையுலகில் பணிபுரியும் இந்திய திரைப்பட இசையமைப்பாளரும், இசைப்பதிவுத் தயாரிப்பாளரும் ஆவார். திரைப்படங்கள் தவிர, இவர் விளம்பரங்கள், ஆவணப்படங்கள், பெருநிறுவன படங்கள், குறும்படங்கள் , இசைத் தொகுப்புகளுக்காக இசையமைத்துள்ளார். ஒரு முக்கிய இசையமைப்பாளராக மாறுவதற்கு முன்பு, இவர் இந்திய இசைத் துறையில் பல இசையமைப்பாளர்களுடனும் இசைக்குழுக்களுக்காகவும் ஒரு அமைப்பாளராக பணியாற்றினார். இவர் 2000களின் நடுப்பகுதியில் தொலைக்காட்சி விளம்பரங்களையும் இயக்கியிருந்தார்.

## சுயசரிதை
அனில் ஜான்சன் 24 மார்ச் 1973 அன்று கொச்சி துறைமுகப் பகுதியில் பி. ஜே.  ஜோசப் -தங்கம்மா ஜோசப் ஆகியோருக்கு பிறந்தார். இவருக்கு பெனில் ஜார்ஜ் என்ற ஒரு தம்பி உள்ளார். அனில் ஜான்சன் மகாத்மா காந்தி பல்கலைக்கழகத்தில் வணிகவியலில் இளங்கலைப் பட்டத்தையும், டாடா யுனிசிஸில் முதுகலை சான்றிதழ் படிப்பும் முடித்தார். பாடகர்/ விசைப்பலகை கலைஞராக தனது வாழ்க்கையைத் தொடங்கினார். பின்னர் நாடகங்கள், இசைத் தொகுப்புகள், விளம்பரங்கள், ஆவணப்படங்கள், நிறுவனத் திரைப்படங்கள், குறும்படங்கள், திரைப்படங்களுக்கு இசையமைத்தார்.

## திருமணம்
இவருக்கு அஞ்சனா ஜாய் என்பவருடன் திருமணமாகி விவியன், தியா என்ற இரு குழந்தைகள் உள்ளனர். தனது நான்கு  வயதில் பாரம்பரிய கர்நாடக இசையையும், 13 வயதில் கின்னரப்பெட்டி பாடங்களையும் பெற்றார். 
## சான்றுகள்

பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:மலையாளத் திரைப்பட இசையமைப்பாளர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:வாழும் மக்கள்
சீரற்ற நெஞ்சுத்துடிப்பு

**சீரற்ற நெஞ்சுத் துடிப்புகள்** (**Palpitations**, **படபடப்பு**) இயல்புக்கு மாறாக உணரப்படும்  இதயத் துடிப்புகள்; இவை நெஞ்சத்தில் ஏற்படும் இதயத் தசை சுருக்க விரிப்புகளை உணரும்விதமாக கடுமையாக, துரிதமாக, சீரற்று இருக்கும்.

உணர்குறிகளாக விரைவான துடிப்புகள், அசாதரண விரைவில் அல்லது சீரற்ற இதயத் துடிப்புகள் காணப்படும். படபடப்பு ஒரு உணர்ச்சி சார் அறிகுறியாகும். துடிப்பை இழத்தல், நெஞ்சு விரைவாக அடித்துக் கொள்ளுதல், நெஞ்சு அல்லது கழுத்தில் குத்துவது போன்று உணர்தல், மார்பு ஏறி இறங்குவது என நோயாளிகளால் விவரிக்கப்படும்.

படபடப்பு பதகளிப்புடன் தொடர்புள்ளது; படபடப்பு இருப்பதால் இதயத்தில் அமைப்பு சார்ந்த அல்லது செயல்திறன் சார்ந்த குறைபாடு இருக்க வேண்டியதில்லை. இருப்பினும் இது இதய நோய்களுக்கான ஓர் அறிகுறியாக இருக்கலாம்.  சீரற்ற நெஞ்சுத் துடிப்புகள்  இடைவிட்டு நிகழலாம். இதன் இடைவெளி நேரமும் இருப்பு நேரமும் மாறியவாறிருக்கலாம். தொடர்ந்தும் படபடப்பு இருக்கலாம். இதனுடன் தொடர்புடைய அறிகுறிகளாக தலைசுற்றல், மூச்சுத் திணறல், வியர்வை, தலைவலிகள், நெஞ்சு வலி ஆகியன உள்ளன.

இதய நோய்கள், அதிதைராய்டியம், இதயத் தசையை பாதிக்கும் நோய்களான இதயத்தசைப் பெருக்க நோய், குருதியில் ஆக்சிசன் அளவைக் குறைக்கும் ஈழை நோய், எம்விசிமா; முந்தைய இதய அறுவை; சிறுநீரக நோய்கள்; குருதி இழப்பு மற்றும் வலி; உளச்சோர்வு போக்கிகள், இசுடாட்டின்கள், மதுபானம், நிக்காட்டீன், காஃவீன், கோக்கைன், உளஊக்கி மருந்துகள் போன்ற மருந்துகள்; மக்னீசியம், பொட்டாசியம், கால்சியம் இவற்றின் மின்பகுளி சமநிலைக் குலைவு;  டயுரின், ஆர்ஜினின், இரும்பு, விட்டமின் B<sub>12 போன்ற நுண்சத்துகளின் குறைவு ஆகியவற்றால் சீரற்ற நெஞ்சுத் துடிப்புகள் ஏற்படலாம்.
## மேற்கோள்கள்

## வெளி இணைப்புகள்

* மெட்லைன் பிளசு மருத்துவ கலைக்களஞ்சியம், NIH

பகுப்பு:மருத்துவ அறிகுறிகள்
பகுப்பு:இதயக் கோளாறுகள்
கரௌலி சமஸ்தானம்

**கரௌலி சமஸ்தானம்** (**Karauli State**)பிரித்தானிய இந்தியாவின் ஆட்சியில் 565 சுதேச சமஸ்தானகங்ளில் இதுவும் ஒன்றாகும். இது இராஜபுதனம் முகமையில் இருந்த 24 சுதேச சமஸ்தானங்களில் ஒன்றாகும். இதன் தலைநகரம் கரௌலி நகரம் ஆகும். 3216 சதுர கிலோ மீட்டர் பரப்பளவு கொண்டிருந்த கரௌலி சமஸ்தானத்தின் 1931-ஆம் ஆண்டின் மக்கள் தொகை 1,40,525 ஆகும்.  

1348 முதல் 1818-ஆம் ஆண்டு வரை முடியாட்சி ஆக இருந்த கரௌலி இராச்சியம்,  பிரித்தானிய இந்தியாவின் ஆட்சியாளர்கள் 1798 முதல் 1805 முடிய செயல்படுத்திய இந்தியத் துணைப்படைத் திட்டத்தின் கீழ் கரௌலி இராச்சியம், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது.  

1947-இல் இந்திய விடுதலைக்குப் பின்னர் கரௌலி இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி  7 ஏப்ரல் 1949 அன்று   சமஸ்தானம் இந்தியாவுடன் இணைக்கப்பட்டது.தற்போது இந்த இராச்சியத்தின் பகுதிகள் இராஜஸ்தான் மாநிலத்தின் கிழக்கில் கரௌலி மாவட்டமாக உள்ளது.

## இதனையும் காண்க
* கரௌலி
* இராஜபுதனம் முகமை
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
* இராஜபுதனம் முகமை
*சுதேச சமஸ்தானங்களின் இணைப்பு ஒப்பந்தம்

## மேற்கோள்கள்

## வெளி இணைப்புகள்
*Revenue Stamps of the Princely State of Karauli Exhibit by Jiří Černý

பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:இந்திய வரலாறு
பகுப்பு:பிரித்தானிய இந்தியா
பகுப்பு:இந்திய வரலாறு
பகுப்பு:இராஜஸ்தான் வரலாறு
 இந்தியாவின் முன்னாள் சுதேச சமஸ்தானங்கள்
கரௌலி மாவட்டம்
கிசன்கர் சமஸ்தானம்

**கிஷன்கர் சமஸ்தானம்** அல்லது **கிஷன்கர் இராச்சியம்** (**Kishangarh State**) பிரித்தானிய இந்தியாவின் ஆட்சிக்குட்பட்ட  565 சுதேச சமஸ்தானங்களில் இதுவும் ஒன்றாகும். இந்த சமஸ்தானம் இராஜபுதனம் முகமையில் இருந்த 24 சுதேச சமஸ்தானங்களில் இதுவும் ஒன்றாகும். 

1611-ஆம் ஆண்டு முதல் 1818 ஆம் ஆண்டு வரை முடியாட்சியாக இருந்த கிஷன்கர் இராச்சியம், பிரித்தானிய இந்தியாவின் ஆட்சியாளர்கள் 1798 முதல் 1805 முடிய செயல்படுத்திய இந்தியத் துணைப்படைத் திட்டத்தின் கீழ் கிஷன்கர் இராச்சியம், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது.   

15 ஆகஸ்டு 1947 அன்று இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி  7 ஏப்ரல் 1949 அன்று   சமஸ்தானம் இந்தியாவுடன் இணைக்கப்பட்டது.
## இவற்றையும் பார்க்க
* இராஜபுதனம் முகமை
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
* இராஜபுதனம் முகமை
*சுதேச சமஸ்தானங்களின் இணைப்பு ஒப்பந்தம்
## மேற்கோள்கள்

## வெளி இணைப்புகள்
*
*Kishangarh Exhibit of the state's stamps by Ajay Mittal
*Kishangarh Revenues Exhibit of the state's stamps by Abdul Mollah
*Kishangarh as Exhibited by Ajay Mittal

பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:இந்திய வரலாறு
பகுப்பு:பிரித்தானிய இந்தியா
பகுப்பு:இந்திய வரலாறு
பகுப்பு:இராஜஸ்தான் வரலாறு
 இந்தியாவின் முன்னாள் சுதேச சமஸ்தானங்கள்
டிர்க் கோஸ்டர்

thumb|டிர்க் கோஸ்டர்
**டிர்க் கோஸ்டர்** (*Dirk Coster*; அக்டோபர் 5, 1889 – பிப்ரவரி 12, 1950), ஒரு டச்சு இயற்பியலாளர் ஆவார். இவர் குரோனிங்கன் பல்கலைக்கழகத்தில் இயற்பியல் மற்றும் வானியல் பேராசிரியராக இருந்தார்.

கோஸ்டர்  ஆம்ஸ்டர்டாமில் பிறந்தார். 1919 ஆம் ஆண்டு பிப்ரவரி 26 ஆம் நாளில், ஓரியண்டல் மொழிகளில் பட்டம் பெற்ற லீனா மரியா விஜஸ்மனை மணந்தார்.  லைடன் பல்கலைக்கழகத்தில் இத்துறையில் முனைவர் பட்டம் பெற்ற முதல் பெண்மணிகளில் இவரும் ஒருவர். டிர்க் மற்றும் மீப்புக்கு இரண்டு மகன்கள் மற்றும் இரண்டு மகள்கள் இருந்தனர் (ஹென்ட்ரிக், அடா, எல்ஸ் மற்றும் ஹெர்மன்). கோஸ்டர் ஆஃபினியம் (தனிமம் - அணு எண் - 72) தனிமத்தை ஜியார்ஜ் டி கிவிசியுடன் இணைந்து கண்டுபிடித்தார்.  மசிர்க்கோனியம் தாதுவை எக்சு-கதிர் நிறமாலையியில் ஆய்வு மேற்கொண்டிருந்த போது இந்தத் தனிமம் கண்டறியப்பட்டது. இந்த கண்டுபிடிப்பு டென்மார்க்கின் கோபனாவனில் நடந்தது. இத்தனிமத்தின் பெயர் கோபனாவனின் இலத்தீன் பெயரான *ஹஃப்னியாவிலிருந்து* பெறப்பட்டது.

## குழந்தைப் பருவம் மற்றும் கல்வி
கோஸ்டர் ஆம்ஸ்டர்டாமில் ஒரு பெரிய தொழிலாள வர்க்க குடும்பத்தில் வளர்ந்தார். இவர் பாரென்ட் கோஸ்டர் என்ற கொல்லர் மற்றும் ஏஃப்ஜே வான் டெர் மிக் ஆகியோரின் மூன்றாவது குழந்தையாகப் பிறந்தார். கோஸ்டர் குடும்பம் கல்வியை மதித்தது. இவர்களில் பத்து குழந்தைகள் வயது முதிர்ந்த நிலையில் பிழைத்துக் கொள்ளுமளவிற்கான நடுத்தர வர்க்கத் தொழிலுக்குச் செல்ல போதுமான கல்வியைப் பெற்றிருந்தனர். 1904 முதல் 1908 வரை டிர்க் ஹார்லெமில் உள்ள ஆசிரியர் கல்லூரிக்குச் சென்றார், பின்னர் 1913 வரை ஆசிரியராக இருந்தார். தனியார் ஆதரவின் உதவியுடன் அவர் லைடன் பல்கலைக்கழகத்தில் கணிதம் மற்றும் இயற்பியலைப் படிக்க முடிந்தது.  லைடனில் அவர் பால் எரென்ஃபெஸ்டின் ஊக்கமளிக்கும் விரிவுரைகளால் ஈர்க்கப்பட்டார், மேலும் 1916 ஆம் ஆண்டில் இவர் அறிவியலில் முதுகலைப் பட்டம் பெற்றார்.  1916 முதல் 1920 வரை கோஸ்டர் டெல்ஃப்ட் தொழில்நுட்ப பல்கலைக்கழகத்தில் லோடெவிஜ்க் சியர்ட்செமா மற்றும் வாண்டர் டி ஹாஸின் உதவியாளராக இருந்தார். இங்கு 1919 ஆம் ஆண்டில் இவர் மின் பொறியியலில் பொறியாளர் பட்டம் பெற்றார். 1920 மற்றும் 1921 ஆம் ஆண்டில் இவர் லுண்ட் பல்கலைக்கழகத்தில் மன்னே சீகுபானின் கீழ், பல்வேறு தனிமங்களின் எக்சு-கதிர் நிறமாலைகளை ஆய்வு செய்தார். கோஸ்டரின் முனைவர் பட்ட ஆய்வறிக்கை எக்சு கதிர் நிறமாலையியில் மற்றும் போரின் அணுக்கொள்கை என்ற தலைப்பில் இருந்தது, மேலும் இவர் தனது முனைவர் பட்டத்தை பால் எரென்ஃபெஸ்டின் கீழ் லைடனில் 1922 ஆம் ஆண்டில் பெற்றார்.

## மேற்கோள்கள்

## வெளி இணைப்புகள்
* 
* H. Brinkman, ''Coster, Dirk (1889-1950)'', in *Biografisch Woordenboek van Nederland*.
* History of Hafnium
* article on the history of Hafnium by Eric R. Scerri, Chemical & Engineering News 
* Hafnium and Radioactive Tracers

பகுப்பு:1889 பிறப்புகள்
பகுப்பு:1950 இறப்புகள்
பகுப்பு:டச்சு இயற்பியலாளர்கள்
பகுப்பு:தனிமங்களைக் கண்டுபிடித்தவர்கள்
பகுப்பு:ஆஃபினியம்
ஜாலவர் சமஸ்தானம்

**ஜாலவர் இராச்சியம்** அல்லது **ஜாலவர் சமஸ்தானம்** (**Jhalawar State**) பிரித்தானிய இந்தியாவின் ஆட்சியின் போது, இராஜபுதனம் முகமையின் கீழிருந்த 24  சுதேச சமஸ்தானகளில் ஒன்றாகும். இதன் தலைநகரமாக ஜலவர் நகரம் இருந்தது. இது தற்கால இராஜஸ்தான் மாநிலத்தின் பழைய ஜாலாவார் மாவட்டப் பகுதிகளைக் கொண்டது.

1838-ஆம் ஆண்டு வரை முடியாட்சியாக இருந்த ஜாலவர் இராச்சியம், பிரித்தானிய இந்தியாவின் ஆட்சியாளர்கள் 1798 முதல் 1805 முடிய செயல்படுத்திய இந்தியத் துணைப்படைத் திட்டத்தின் கீழ் ஜாலவர் இராச்சியம், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சுதேச சமஸ்தானமானது இது பிரித்தானிய இந்தியாவின் கட்டுப்பாட்டின் கீழ்  இந்தியப் பகுதியில் இருந்த 565 சமஸ்தானங்களில் ஒன்றாகும்.

1947-இல் இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி  7 ஏப்ரல் 1949 அன்று  ஜாலவர் சமஸ்தானம், இந்தியாவுடன் இணைக்கப்பட்டது.

## இவற்றையும் பார்க்க
* இராஜபுதனம் முகமை
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
* சுதேச சமஸ்தானங்களின் இணைப்பு ஒப்பந்தம்

## மேற்கோள்கள்

பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:இந்திய வரலாறு
பகுப்பு:பிரித்தானிய இந்தியா
பகுப்பு:இந்திய வரலாறு
 இந்தியாவின் முன்னாள் சுதேச சமஸ்தானங்கள்
பகுப்பு:இராஜஸ்தான் வரலாறு
பிரதாப்கர் சமஸ்தானம்

**பிரதாப்கர் சமஸ்தானம்** (**Pratapgarh State**), இராஜபுதனம் முகமையில் இருந்த  சுதேச சமஸ்தானங்களில் இதுவும் ஒன்றாகும். ரத்தோர் வம்ச இராஜபுத்திரர்கள் நிறுவிய பிரதாப்கர் இராச்சியத்தை 1425-இல் கந்தல் இராச்சியம் என அழைக்கப்பட்டது. பின்னர் 1514-இல் மன்னர் இராஜ்குமார் சூரஜ்மல் ஆட்சியின் போது இதன் தலைநகரம் பிரதாப்கர் நகரத்திற்கு மாற்றிய போது, இந்த இராச்சியத்தை பிரதாப்கர் இராச்சியம் என அழைக்கப்பட்டது.

## வரலாறு
1425-ஆம் ஆண்டு முதல் 1818-ஆம் ஆண்டு வரை தன்னாட்சியுடன் முடியாட்சியாக பிரதாப்கர் இராச்சியம் செயல்பட்டது. பின்னர் [ பிரித்தானிய இந்தியாவின் ஆட்சியாளர்கள்  கொண்டு வந்த   இந்தியத் துணைப்படைத் திட்டத்தின் கீழ் இந்த பிரதாப்கர்  இராச்சியம், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது. 

15 ஆகஸ்டு 1947 அன்று  இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி  7 ஏப்ரல் 1949 அன்று   சமஸ்தானம் இந்தியாவுடன் இணைக்கப்பட்டது. 1956-ஆண்டின் மாநில மறுசீரமைப்புச் சட்டத்தின் கீழ், பிரதாப்கர்  சமஸ்தானம், தற்கால இராஜஸ்தான் மாநிலத்தின்  பிரதாப்காட் மாவட்டமாக  உள்ளது.
## இவற்றையும் பார்க்க
* இராஜபுதனம் முகமை
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
* இராஜபுதனம் முகமை
*சுதேச சமஸ்தானங்களின் இணைப்பு ஒப்பந்தம்
## மேற்கோள்கள்

பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:இந்திய வரலாறு
பகுப்பு:பிரித்தானிய இந்தியா
பகுப்பு:இந்திய வரலாறு
பகுப்பு:இராஜஸ்தான் வரலாறு
 இந்தியாவின் முன்னாள் சுதேச சமஸ்தானங்கள்
இதயவுறை அழற்சி

**இதயவுறை அழற்சி** (**Pericarditis**) இதயத்தைச் சூழ்ந்துள்ள நார்த்தன்மைய உறையின் அழற்சி. பொதுவாக இதன் அறிகுறிகள் உடனடியாக ஏற்படும் கடும் நெஞ்சு வலி; இது தோள்கள், கழுத்து, அல்லது முதுகிலும் உணரப்படலாம். இந்த வலி பொதுவாக அமர்ந்திருக்கையில் குறைவாகவும் படுக்கையில் மிபவும் கடுமையாகவும் இருக்கும். மூச்சுத் திணறலும் இருக்கலாம். பிற அறிகுறிகள் காய்ச்சல், சோர்வு, சீரற்ற நெஞ்சுத்துடிப்பு, மூச்சுத் திணறல் ஆகியவையும் ஆகும். சில நேரங்களில் இந்த அறிகுறிகள் உடனடியாக இல்லாது மெதுவாகவும் ஏற்படலாம்.
## மேற்கோள்கள்

பகுப்பு:இதயக் கோளாறுகள்
பலா சென்

**பலா சென்** () (பிறப்பு: 24 பெப்ரவரி 1982) என்பவர் சீனா நாட்டு நடிகை மற்றும் பாடகி ஆவார். இவர் ஹாங்காங் நாட்டு தொலைக்காட்சி தொடர்களான நோ ரெஃரேட்ஸ், லைவ்ஸ் ஒப்பி ஓமிஸ்ஸின் போன்ற தொடர்களில் நடித்ததன் மூலம் மிகவும் பிரபலமானவர்.

இவர் 2021 இல் வெளியான மார்வெல் திரைப் பிரபஞ்சத் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற படத்தில் 'யிங் லி' என்ற கதாபாத்திரத்தில் நடித்துள்ளார்.

## ஆரம்பகால வாழ்க்கை
சென் 24 பிப்ரவரி 1982 இல் செங்டூ, சிச்சுவான், சீனாவில் பிறந்தார். அதன் பிறகு தனது 15 வயதில் பெற்றோருடன் அமெரிக்காவிற்கு குடிபெயர்ந்தனர்கள்.

## மேற்கோள்கள்

## வெளி இணைப்புகள்
* 

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:ஹொங்கொங் திரைப்பட நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:ஹொங்கொங் தொலைக்காட்சி நடிகைகள்
ஜிக்மே தோர்ஜி வாங்சுக்

**ஜிக்மே தோர்ஜி வாங்சுக்** (**Jigme Dorji Wangchuck**, , 2 மே 1929 – 21 சூலை 1972) பூட்டானின்  மூன்றாவது டிரக் கியால்ப்போ (அரசர்).

தமது ஆட்சியின்போது  வெளியுலகிற்கு பூட்டானை திறந்து விட்டார். நாட்டை நவீனமயமாக்கியவரும் மக்களாட்சிக்கு அறிமுகப்படுத்தியவரும் ஆவார். 

## கல்வியும் அரசத் திருமணமும்
ஜிக்மே தோர்ஜி வாங்சுக் இட்ரோங்சாவிலுள்ள திரூபங் அரண்மனையில் 1929ஆம் ஆண்டு மே 2ஆம் நாள் பிறந்தார். இளம் வயதிலேயே நடத்தை நெறிகளிலும் தலைமைப் பண்புகளிலும் அரசரின் அரசவையில் பயிற்சி பெற்றார்.  கலிம்பொங்கில் பிரித்தானிய முறைமையில் கல்வி கற்றார். பல கல்விச் சுற்றுலாக்களில் பங்கேற்றும் இசுக்காட்லாந்து, சுவிட்சர்லாந்து போன்ற பல வெளிநாடுகளுக்கு பயணம் மேற்கொண்டும் உலகறிவு பெற்றமையால் தமது நாடும் மற்ற நாடுகளைப் போல வளர்ச்சி பெற வேண்டும் என விரும்பினார்.
1943இல் இட்ரோங்சாவின்  *முதன்மை அதிகாரி (திரோன்யர்)* ஆகவும் பின்னர் 1950இல் பரோ மாவட்டத்தின் 25வது *பென்லாப்*பாகவும் நியமிக்கப்பட்டார்.  வாங்சுக் *கோங்சிம்* சோனம் டாப்கே தோர்ஜியின் மகள்,1930இல் பிறந்த *ஆஷி* கேசங் சோடனை பாரோவிலிருந்த ஊகென் பெல்ரி அரண்மனையில் அக்டோபர் 5,  1951இல் திருமணம் முடித்தார். இந்த அரசத் திருமணம் பூங்கா அரண்மனையில் நடந்தது.  இதற்கு அடுத்த ஆண்டில், வாங்சுக் தமது தந்தையின் மரணத்தை அடுத்து, அரசராக பதவியேற்றார். இந்த பட்டாபிசேகம் அக்டோபர் 27, 1952இல் புனாகா சோங்கில் நடைபெற்றது.
## மேற்கோள்கள்

பகுப்பு:பூட்டான் மன்னர்கள்
பகுப்பு:1929 பிறப்புகள்
பகுப்பு:1972 இறப்புகள்
அடிலம்

**அடிலம்** (*Adilam*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 635 205. இந்த ஊரானது அடிலம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், பாலக்கோட்டில் இருந்து 20 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 1,412 குடும்பங்களும் 5,652 மக்களும் வசிக்கின்றனர். இதில் 2,949 ஆண்களும் 2,703 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கோட்டா சமஸ்தானம்

**கோட்டா இராச்சியம்** அல்லது **கோட்டா சமஸ்தானம்** (**Kota State**) பிரித்தானிய இந்தியாவின் ஆட்சிக்குட்பட்ட  565 சுதேச சமஸ்தானங்களில் இதுவும் ஒன்றாகும். இந்த சமஸ்தானம் இராஜபுதனம் முகமையில் இருந்த 24 சுதேச சமஸ்தானங்களில் இதுவும் ஒன்றாகும். தற்கால இராஜஸ்தான் மாநிலத்தின் தென்கிழக்கில் அமைந்த இந்த இராச்சியத்தின் தலைநகரமாக கோட்டா நகரம் இருந்தது. தற்போது இது கோட்ட்டா மாவட்டத்தின் பகுதியாக உள்ளது.

## வரலாறு
1579 முதல் 1818 வரை தன்னாட்சியுடன் முடியாட்சியாக கோட்டா இராச்சியம் இருந்தது. பின்னர் பிரித்தானிய இந்தியாவின் ஆட்சியாளர்கள் கொண்டு வந்த இந்தியத் துணைப்படைத் திட்டத்தின் கீழ் கோட்டா  இராச்சியம், பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது.  
15 ஆகஸ்டு 1947 அன்று  இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி  7 ஏப்ரல் 1949 அன்று கோட்டா  சமஸ்தானம் இந்தியாவுடன் இணைக்கப்பட்டது. 1956-ஆண்டின் மாநில மறுசீரமைப்புச் சட்டத்தின் கீழ், கோட்டா சமஸ்தானம், தற்கால இராஜஸ்தான் மாநிலத்தின் கோட்டா மாவட்டமாக உள்ளது.

## இவற்றையும் பார்க்க
* கோட்டா மாவட்டம்
* இராஜபுதனம் முகமை
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
* இராஜபுதனம் முகமை
*சுதேச சமஸ்தானங்களின் இணைப்பு ஒப்பந்தம்

## மேற்கோள்கள்

பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:இந்திய வரலாறு
பகுப்பு:பிரித்தானிய இந்தியா
பகுப்பு:இந்திய வரலாறு
பகுப்பு:இராஜஸ்தான் வரலாறு
இந்தியாவின் முன்னாள் சுதேச சமஸ்தானங்கள்
கோழிக்கோடு நாராயணன் நாயர்

**கோழிக்கோடு நாராயணன் நாயர்** (*Kozhikode Narayanan Nair*) மலையாளத் திரைப்படங்களில் தோன்றும் ஓர் இந்தியத் திரைப்பட நடிகர் ஆவார். இவர் 300க்கும் மேற்பட்ட படங்களில் நடித்துள்ளார். இவர் ஒரு நாடக குழு மூலம் மலையாள திரையுலகில் நுழைந்தார். இவரது முதல் படம் *ஆபிஜத்யம்* 1970இல் வெளியானது. மேலும் இவர்  வாத்சால்யம் (1993) என்ற மலையாளத் திரைப்படத்தில் கோவிந்தன் நாயர் என்ற பாத்திரத்திற்காகவும் நினைவுகூரப்படுகிறார்.

## ஆரம்ப கால வாழ்க்கை
நாயர் 1940இல் கோழிக்கோடு மாவட்டத்திலுள்ள பந்திரங்காவூரில் பிறந்தார். இவர் தனது பள்ளி வாழ்க்கையின் தொடக்கத்திலேயே நாடகங்களில் ஆர்வம் காட்டினார். பின்னர், இவர் *ஸ்டேஜ் இந்தியா* என்ற ஒரு தொழில்முறை நாடகப் பட்டறையில் உறுப்பினரானார்.

## திரைப்பட வாழ்க்கை
தனது 50 வருட நடிப்பு வாழ்க்கையில், மலையாளத் திரைப்படத் துறையில் 300 படங்களை முடித்தார். இவரது முதல் படம் அபிஜாத்யம் (1970). பின்னர் இவர் உத்ரயாணம், நிர்மால்யம், கொச்சுதெம்மாடி, ஒளியம்புகள், பரதம், ஆவனாழி, சதயம், என்டே ஸ்ரீகுட்டிக்கு, பெருந்தச்சன், மிதுனம் போன்ற திரைப்படங்களில் நடித்துள்ளார். மம்முட்டிக்கு அடுத்ததாக வாத்சல்யம் (1993) படத்தில் வல்யமாமா என்ற குறிப்பிடத்தக்க பாத்திரத்திற்குப் பிறகு இவர் பிரபல நடிகரானார். வாத்சல்யம் (1993) படத்துக்குப் பிறகு, இவர் மலையாளத் திரையுலகில் ஒரு முக்கியக் கலைஞரானார்.

## தனிப்பட்ட வாழ்க்கை
சத்திய சாய்பாபாவின் தீவிர பக்தரான நாயர் அடிக்கடி புட்டபர்த்திக்குச் செல்வார் . இவர் கோழிக்கோடு சைஹரிதத்தில் வசிக்கிறார். இவரின் மனைவி பெயர் சாரதா. இவர்களுக்கு ஒரு மகன் மற்றும் ஒரு மகள், சுஹாஸ் என்ற ஒரு மகனும், சுசித்ரா என்ற ஒரு மகளும் இருக்கின்றனர்.

## சான்றுகள்

*
http://www.flasmovies.in May 2019 issue star talk ശുണ്ഠിക്കാരനല്ല വല്യ മാമ https://reader.magzter.com/preview/p83frh3v75alp4oyhofo3456130/345613#page/1 
* 
* http://www.malayalamcinema.com/star-details.php?member_id=155 
* http://entertainment.oneindia.in/celebs/narayanan-nair/filmography.html
*https://nettv4u.com/celebrity/malayalam/movie-actor/kozhikode-narayanan-nair

## வெளி இணைப்புகள்
* 
* Kozhikode Narayanan Nair at MSI

பகுப்பு:1940 பிறப்புகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகர்கள்
பகுப்பு:ஊர்ப் பெயரால் அறியப்படும் மக்கள்
அத்திமுட்லு

**அத்திமுட்லு** (*Athimutlu  *), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643211. இந்த ஊரானது அத்திமுட்லு ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 43 கிலோமீட்டர் தொலைவிலும், பாலக்கோட்டில் இருந்து 16 கிலோ மீட்டர் தொலைவிலும், மாநிலத் தலைநகரான சென்னையில் இருந்து 300 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 782 குடும்பங்களும் 3210 மக்களும் வசிக்கின்றனர். இதில் 1613 ஆண்களும் 1597 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 50.7 %  ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## ஊரில் உள்ள கோயில்கள்
* அத்திமுட்லு கங்காதேவர் கோயில்
* அத்திமுட்லு பரமேஸ்வரர் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பைசுஅள்ளி

**பைசுஅள்ளி** (*Baisuhalli*), என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643264. இந்த ஊரானது பைசுஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 18 கிலோமீட்டர் தொலைவிலும், பாலக்கோட்டில் இருந்து 12 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 1,890 குடும்பங்களும் 8,181 மக்களும் வசிக்கின்றனர். இதில் 4,293 ஆண்களும்  3,888 பெண்களும் அடங்குவர்.

## ஊரில் உள்ள கோயில்கள்
* பைசுஅள்ளி சென்னகேஸ்வரசாமி கோயில்
* பைசுஅள்ளி பட்டாளம்மன் கோயில்
* பைசுஅள்ளி சோமேஸ்வரர் கோயில்
* பைசு அள்ளி பிடாரியம்மன் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பங்கனப்பள்ளி சமஸ்தானம்

**பங்கனப்பள்ளி இராச்சியம்** அல்லது **பங்கனப்பள்ளி சமஸ்தானம்** (**Banganapalle State**) பிரித்தானிய இந்தியாவின் ஆட்சியின் கீழ் இருந்த 565 சுதேச சமஸ்தானங்களில் இதுவும் ஒன்றாகும்.  பங்கனப்பள்ளி இராச்சியம், தற்கால ஆந்திராவின் கர்நூல் மாவட்டத்தில் 1665-ஆம் ஆண்டில் நிறுவப்பட்டது. இதன் ஆட்சியாளர்கள் சியா பிரிவு இசுலாமியர்கள் ஆவார். 712 சதுர கிலோ மீட்டர் பரப்பளவு கொண்டிருந்த  பங்கனப்பள்ளி இராச்சியத்தின் 1901-ஆம் ஆண்டின் மக்கள் தொகை 32,279 ஆகும். இங்கு விளையும் பங்கனப்பள்ளி மாம்பழம் அதிக ருசி கொண்டதுடன், புவிசார் குறியீடும் பெற்றுள்ளது.

## வரலாறு
1601-இல் பங்கனப்பள்ளி இராச்சிய மன்னர் இராஜா நந்த சக்கரவர்த்தியை, பிஜப்பூர் சுல்தான் இஸ்மாயில் அடில் ஷா வென்று, பிஜப்பூர் சுல்தானகத்துடன்  இணைத்துக் கொண்டார். ஆப்பிரிக்க வம்சா வழி படைத்தலைவராக சித்திக் சம்பாலை பங்கனப்பள்ளி இராச்சியத்தின் நிர்வாகியாக பிஜப்பூர் சுல்தான் நியமித்தார். 1665-இல் பிஜப்பூர் சுல்தான் பங்கனப்பள்ளி இராச்சியத்தையும், அதன் சுற்றுப்புறப் பகுதிகளையும் தனது படைத்தலைவரான முகமது பெக் ரோஸ்பாஹானிக்கு பரிசாக வழங்கினார்.

1686-இல் முகலாயப் பேரரசு பிஜப்பூர் சுல்தானகத்தை வென்றது. முகலாயப் படைத்தலைவர் மூபாரிஸ் கானின் உறவினரான பைசல் அலி பங்கனப்பள்ளி இராச்சியத்தின் சிற்றரசர் ஆனார். முகலாயப் பேரரசின் வீழ்ச்சிக்குப் பின்னர் இந்த இந்த இராச்சியம் ஐதராபாத் இராச்சியத்தின் கீழ் ஒரு சிற்றரசாக விளங்கியது.

பின்னர்  பிரித்தானிய இந்தியாவின் ஆட்சியாளர்கள்  கொண்டு வந்த   இந்தியத் துணைப்படைத் திட்டத்தின் கீழ் இந்த இராச்சியம் 1818-ஆம் ஆண்டு முதல் பிரித்தானிய இந்தியா அரசுக்கு கட்டுப்பட்டு, ஆண்டுதோறும் திறை செலுத்தும் சமஸ்தானமானது.

15 ஆகஸ்டு 1947 அன்று  இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி  23 பிப்ரவரி 1948 அன்று இந்த   சமஸ்தானம் இந்தியாவுடன் இணைக்கப்பட்டது. 1956-ஆண்டின் மாநில மறுசீரமைப்புச் சட்டத்தின் கீழ்,  பங்கனப்பள்ளி சமஸ்தானம், தற்கால ஆந்திரப் பிரதேசம் மாநிலத்தின்  கர்நூல் மாவட்டத்தின் ஒரு பகுதியாக உள்ளது. 
## இவற்றையும் பார்க்க
* பங்கனப்பள்ளி மாம்பழம்
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* துணைப்படைத் திட்டம்
* சுதேச சமஸ்தானங்களின் இணைப்பு ஒப்பந்தம்

## மேற்கோள்கள்

பகுப்பு:பிரித்தானிய இந்தியா
பகுப்பு:இந்தியாவின் மன்னராட்சிகள்
பகுப்பு:பிரித்தானிய இந்தியா
பகுப்பு:இந்திய வரலாறு
பகுப்பு:ஆந்திரப் பிரதேச வரலாறு
இந்தியாவின் முன்னாள் சுதேச சமஸ்தானங்கள்
பகுப்பு:கர்நூல் மாவட்டம்
சுவாமி அலங்காரம்

thumb
இது ஆலய விக்ரகங்களுக்கு அர்ச்சகர்களால் செய்யப்படுகிறது. ஆலயத்தில் உள்ள மூலவர் மற்றும் உற்சவர் தெய்வ உருவங்களுக்கு செயற்கையாக செய்யப்படும் ஒப்பனைகள் ஆகும். இது சந்தனம், மஞ்சள் போன்ற போன்றவற்றினால் செய்யப்படும் முக அலங்காரம் மற்றும், பலவகையான மாற்று ஒப்பனைகளை உடல் மொழி ஒப்பனைகளை உள்ளடக்கிய ஒரு வகை கலை ஆகும்.

### சிறப்பு பூஜைகள்
சுவாமி அலங்காரங்கள் ஒவ்வொரு தனிப்பட்ட திருக்கோயில்களிலும் தனிப்பட்ட மூலவர் மூர்த்திகளின் சிறப்பு விசேஷ நாட்களில் கோவில் அர்ச்சகர்களால் செய்யப்படுகிறது.

### பிள்ளையார்
பிள்ளையார் சதுர்த்தி, சங்கடஹர சதுர்த்தி

### அம்மன்
நவராத்திரி நோன்பு, சித்திரா பௌர்ணமி,

### சிவன்
சிவராத்திரி,

### திருமால்
மார்கழி புரட்டாசி உற்சவங்கள்,வைகுண்ட ஏகாதசி

### முருகன்
தைப்பூசம்,சஷ்டி சூரசம்ஹாரம்

### அலங்கார கலை நிபுணர்கள்
நத்தம்  பிரகாஷ், பிரம்ம ஸ்ரீ கார்த்திகேயன் பொள்ளாச்சி

### மேற்கோள்கள்
http://rajarajasolanraja.blogspot.com/2017/04/blog-post_20.html

https://m.dragonrest.net/lagu/mp3/swamy-alangaram-jewellery-items-temple-gold-coating-jewellery-item-part-2-rams-c 

பகுப்பு:இந்துக் கோயில்கள் பராமரிப்பு செயல்பாடுகள்
இராமகிருட்டிண பிசுவாசு

**இராமகிருட்டிண பிசுவாசு** (*Ramakrishna Biswas* ;16 சனவரி 1910 - 4 ஆகத்து 1931) ஓர் வங்காளப் புரட்சியாளரும், தியாகியும் ஆவார். இவர் சூர்யா சென்னின் புரட்சிக் குழுவின் தீவிர உறுப்பினராக இருந்தார்.

## ஆரம்ப கால வாழ்க்கை
பிசுவாசு பிரித்தானிய இந்தியாவில் சிட்டகொங்கின் சரோதாலியில் துர்கா கிருபா பிசுவாசு என்பவருக்கு பிறந்தார். 1928ஆம் ஆண்டில், மாவட்டத்தின் நுழைவுத் தேர்வில் இவர் முதலிடம் பிடித்தார். பின்னர் சூர்யா சென் தலைமையில் இந்திய விடுதலை இயக்கத்தில் சேர்ந்தார். 1930ஆம் ஆண்டில், குண்டுகளைத் தயாரிக்கும் போது இவர் பலத்த காயமடைந்தார்.

## புரட்சிகர நடவடிக்கையும் இறப்பும்
சூர்யா சென்னும் அவரைப் பின்பற்றுபவர்களும் சிட்டகொங்கின் காவல் ஆய்வாளர் திரு. கிரேக்கை கொல்ல முடிவு செய்தனர். பிசுவாசும் காளிபடா சக்கரபாணியும் இந்த பணிக்கு நியமிக்கப்பட்டனர். 1 திசம்பர் 1930 அன்று, இவர்கள் சந்த்பூர் தொடர் வண்டி நிலையத்துக்குச் சென்றனர். ஆனால் கிரேக்கிற்குப் பதிலாக தாரிணி முகர்ஜி என்ற ஒரு இரயில்வே காவல் ஆய்வாளரை தவறாகக் கொன்றனர். இவர்கள் இருவரும் 2 திசம்பர் 1930 அன்று கைது செய்யப்பட்டனர்.  பிசுவாசின் குடும்பத்தினருக்கும் நண்பர்களுக்கும் சிட்டகொங்கிற்குச் செல்லவும், கொல்கத்தாவின் ஆலிபூர் சிறையில் இவரைப் பார்க்கவும் போதுமான நிதி இல்லை. அந்த நேரத்தில், மற்றொரு புரட்சிகர தேசியவாதி பிரிதிலதா வதேதர் கொல்கத்தாவில் தங்கியிருந்தார். பிசுவாசை சந்திக்கும்படி கேட்டுக்கொள்ளப்பட்டார். சிறைக்குள் பிசுவாசின் சகோதரியாக நடித்து உள்ளே சென்று அவரை சந்தித்தார். பிசுவாசின் தியாகம் பிரிதிலதாவை ஊக்கப்படுத்தியது.

விசாரணைக்குப் பிறகு பிசுவாசுக்கு மரண தண்டனை விதிக்கப்பட்டது. 4 ஆகத்து 1931 காலை, இவர் ஆலிப்பூர் மத்திய சிறையில் தூக்கிலிடப்பட்டார். இவரது கூட்டாளி, காளிபடா சக்கரபாணி அந்தமான் மற்றும் நிக்கோபார் தீவுகளில் உள்ள சிற்றறைச் சிறைக்கு கொண்டு செல்லப்பட்டார்.

## சான்றுகள்

பகுப்பு:1910 பிறப்புகள்
பகுப்பு:இந்தியாவில் தூக்கிலிடப்பட்டவர்கள்
பகுப்பு:இந்தியப் புரட்சியாளர்கள்
பகுப்பு:வங்காள மக்கள்
பகுப்பு:1931 இறப்புகள்
கோபால்பூர் துறைமுகம்

**கோபால்பூர் துறைமுகம் (Gopalpur port)** இந்தியாவின் ஒடிசா மாநிலத்தில் உள்ள கஞ்சம் மாவட்டத்தில் இருக்கும்  கோபால்பூரில் அமைந்துள்ள ஓர் ஆழ்கடல் துறைமுகமாகும்.  துறைமுகம் வங்காள விரிகுடாவின் கடற்கரையில் இது உருவாக்கப்பட்டுள்ளது. கோபால்பூர் துறைமுகம் ஒடிசாவின் கடல் வர்த்தகத்தையும், தொழில் மற்றும் வேலைவாய்ப்பையும் அதிகரிக்கிறது.

ஒடிசா அரசு 2019 ஆம் ஆண்டு சூன் மாதத்திற்குள் கோபால்பூர் துறைமுகத்திற்கான முதல் கட்ட கட்டுமானப் பணிகளை முடிக்க இலக்கு நிர்ணயித்து செயல்பட்டது.

## துறைமுகம்
கோபால்பூர் துறைமுகம் இயற்கையானதாகும். இதன் ஆழம் 18.5 மீட்டர். 100,000 நிலைச் சுமை டன்களுக்கும் அதிகமான சரக்குப் பொருள்களை துறைமுகம் கையாள முடியும். இந்த துறைமுகத்தில் 3 கப்பல் நிறுத்துமிடங்கள் உள்ளன.

## போக்குவரத்து
கொல்கத்தா-சென்னை ரயில் பாதை மற்றும் தேசிய நெடுஞ்சாலைகளுடன் கோபால்பூர் துறைமுகம் இணைக்கப்பட்டுள்ளது. 6 கிலோமீட்டர் நீளமுள்ள தேசிய நெடுஞ்சாலை எண் 217 ஆல்  இத்துறைமுகம் இணைக்கப்பட்டுள்ளது. மேலும், தேசிய நெடுஞ்சாலை எண் 5 ஆல் அடையாளப்படுத்தப்படும் கொல்கத்தா-சென்னை பாதைக்கும் மாநில நெடுஞ்சாலை எண்கள் 7 மற்றும் 17 ஆகிய சாலைகளுக்கும் அருகில் அமைந்துள்ளது.  இதனால் கோபால்பூருடன் நல்ல  போக்குவரத்து இணைப்புகள் கிடைக்கின்றன.  கோபால்பூர் துறைமுகம் பரதீப் துறைமுகத்திலிருந்து 160 கி.மீ. தொலைவிலும்  விசாகப்பட்டினத்திலிருந்து 260 கி.மீ. தொலைவிலும் அமைந்துள்ளது.
## மேற்கோள்கள்

பகுப்பு:ஒடிசா
பகுப்பு:ஒடிசாவில் போக்குவரத்து
பந்தராஅள்ளி

**பந்தராஅள்ளி** (*Bandarahalli*), என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643257. இந்த ஊரானது பந்தராஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  20 கிலோமீட்டர் தொலைவிலும், பாலக்கோட்டில் இருந்து 23 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 	1,123 குடும்பங்களும் 4,694 மக்களும் வசிக்கின்றனர். இதில் 2,459 ஆண்களும்  2,235 பெண்களும் அடங்குவர்.

## ஊரில் உள்ள கோயில்கள்
* பந்தாரஅள்ளி சென்றாயசாமி கோயில்
* பந்தாரஅள்ளி வீரபத்திரசாமி கோயில்
* பந்தாரஅள்ளி செல்லியம்மன் கோயில்
* பந்தாரஅள்ளி தலக்கொண்டம்மன் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ஆர்டெம் பட்டபூத்தியான்

**ஆர்டெம் பட்டபூத்தியான்** (*Ardem Patapoutian*; ; பிறப்பு: 1967) ஆர்மீனிய-அமெரிக்க மூலக்கூற்று உயிரியலாளரும், நரம்பணுவியலாளரும் ஆவார். இவர் அழுத்தம், மெந்தால், வெப்பநிலை ஆகியவற்றைக் கண்டறியும் PIEZO1, PIEZO2, TRPM8 ஏற்பிகளை வகைப்படுத்தும் பணிக்காக இவர் அறியப்படுகிறார். நரம்பணுவியல் பேராசிரியரான பட்டபூத்தியான், கலிபோர்னியாவில் உள்ள இசுக்கிரிப்சு ஆய்வகத்தில் பணியாற்றுகிறார். 2021-ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசு இவருக்கும் டேவிட் யூலியசு என்ற அமெரிக்கருக்கும் பகிர்ந்து வழங்கப்பட்டது. நோபல் பரிசு பெற்ற முதலாவது ஆர்மீனிய அறிவியலாளர் இவராவார்.

## கல்வி
லெபனான், பெய்ரூத்தில் பிறந்த பட்டபூத்தியான் 1986 இல் அமெரிக்காவுக்குக் குடிபெயர்ந்தார். இவர் 1986-ல் அமெரிக்காவிற்கு குடிபெயர்வதற்கு முன்பு பெய்ரூத்தின் அமெரிக்க பல்கலைக்கழகத்தில் பயின்றார். இவர் 1990-ல் இலாசு ஏஞ்சல்சின் கலிபோர்னியா பல்கலைக்கழகத்தில் உயிரியலில் இளங்கலைப் பட்டம் பெற்றார். 1996-ல் கலிபோர்னியா தொழில்நுட்பக் கழகத்தில் முனைவர் பட்டம் உயிரியலில் பெற்றார். சான் பிரான்சிஸ்கோவின் கலிபோர்னியா பல்கலைக்கழகத்தில் லூயிசு எஃப். ரிச்சார்ட்டுடன் முனைவர் பட்ட பின் ஆய்வாளராக பணிபுரிந்தார். 2000ஆம் ஆண்டில், இவர் இசுகிரிப்சு ஆராய்ச்சி நிறுவனத்தில் உதவிப் பேராசிரியராக ஆனார். 2000 மற்றும் 2014க்கு இடையில் இவர் நோவார்டிஸ் ஆராய்ச்சி அறக்கட்டளையின் கூடுதல் ஆராய்ச்சியாளராகச் சேர்ந்தார். 2014ஆம் ஆண்டு முதல் பட்டபூத்தியான், ஹோவர்ட் ஹியூஸ் மருத்துவ நிறுவனத்தின் ஆய்வாளராக பணியாற்றினார்.

## விருதுகள்

கூகுள் இசுகாலரின் கூற்றுப்படி, பட்டபூத்தியான், 68 எச்-சுட்டெண்ணையும் இசுகோபசு ஒன்றின் படி 63 சுட்டெண்ணையும் கொண்டுள்ளார் (மே 2020 நிலவரப்படி). இவர் 2016 முதல் அறிவியல் முன்னேற்றத்திற்கான அமெரிக்கச் சங்கத்தின் உறுப்பினராகவும், 2017 முதல் தேசிய அறிவியல் கழகம், 2020 முதல் அமெரிக்கக் கலை மற்றும் அறிவியல் கழகத்தின் உறுப்பினராக உள்ளார். 2017-ல் ஆர்டெம் பட்டபூத்தியான் டபிள்யூ. ஆல்டன் இசுபென்சர் விருது, 2019-ல் ரோசென்ஸ்டீல் விருது, 2020-ல் நரம்பியலுக்கான காவ்லி பரிசு மற்றும் உயிரியல் / உயிரியல் மருத்துவத்தில் பிபிவிஏ அறக்கட்டளை அறிவு விருதுகளையும் பெற்றார்.

வெப்பநிலை மற்றும் தொடுதலுக்கான ஏற்பிகளைக் கண்டுபிடித்ததற்காக டேவிட் ஜூலியசுடன் இணைந்து 2021ஆம் ஆண்டில் இவருக்கு மருத்துவம் அல்லது உடலியங்கியகுக்கான நோபல் பரிசு வழங்கப்பட்டது.

## மேற்கோள்கள்

## வெளி இணைப்புகள்
* Ardem Patapoutian, PhD at Scripps Research (scripps.edu)
* The Patapoutian Lab (patapoutianlab.org)
* CV Patapoutian
* Ardem Patapoutian, PhD at Howard Hughes Medical Institute (hhmi.org)
* Ardem Patapoutian in *Academic Tree* (neurotree.org)
* 

பகுப்பு:1967 பிறப்புகள்
பகுப்பு:நோபல் மருத்துவப் பரிசு பெற்றவர்கள்
பகுப்பு:அமெரிக்க அறிவியலாளர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நரம்பணுவியலாளர்கள்
பகுப்பு:அமெரிக்க உயிரியலாளர்கள்
பகுப்பு:வாழும் மக்கள்
பகுப்பு:ஆர்மீனிய அறிவியலாளர்கள்
பகுப்பு:நோபல் பரிசு பெற்ற ஆர்மீனியர்கள்
இம்மான்ஸ் இ. வயிட்

**இம்மான்ஸ் இ. வைட்** (1891–1982) (ஆங்கிலம்: Emmons E. White) இருபதாம் நூற்றாண்டில் தென்னிந்தியாவில் ஒரு கிறிஸ்தவ மதபோதகராக இருந்தவர். அவர் தனது தமிழ் இசை பணிக்காகவும் திருக்குறளின் ஆங்கில மொழிபெயர்ப்புக்காகவும் அறியப்படுபவர்.

## வாழ்க்கைக் குறிப்பு
இம்மான்ஸ் இ. வைட்டின் மனைவி ரூத் பார்க்கர் வைட் (1895–1989). இருவரும் தென்கிழக்கு இந்தியாவில் 1917 முதல் 1957 வரை மதபோதகர்களாகப் பணியாற்றினார்கள். தொழுநோயாளிகளுக்கான ஒரு மருத்துவமனை அமைத்த இவர்கள், தமிழ் இசை, குழந்தைகளின் கல்வி மற்றும் காப்பகங்கள், பஞ்ச நிவாரணம், தங்கள் பகுதியில் உள்ள மக்களுக்காகக் கிறிஸ்தவ தேவாலயங்களை அமைத்தல் ஆகியவற்றில் கவனம் செலுத்தி வந்தனர். அவர்களுக்கு லாரா ரூத் (பிறப்பு 1922) என்ற ஒரு மகளும், வில்லியம் ராபின்சன் (பிறப்பு 1928) மற்றும் ஸ்டீபன் (பிறப்பு 1933) என்ற இரு மகன்களும் இருந்தனர். வைட் தம்பதியினர் இரண்டாம் உலகப் போரின் போது அனாதையாக ஆக்கப்பட்ட சகுந்தலா என்ற பெண்ணையும் தங்கள் மகளாகத் தத்தெடுத்தனர்.

இம்மான்ஸ் வைட் 1968-ஆம் ஆண்டு திருக்குறளின் தேர்ந்தெடுக்கப்பட்ட சில குறட்பாக்களை செய்யுள் வடிவில் ஆங்கிலத்தில் மொழிபெயர்த்து, தனது "தி விஸ்டம் ஆஃப் இந்தியா" என்ற நூலில் வெளியிட்டார். பின்னர் 1976-இல், "தி விஸ்டம் ஆஃப் தி டமில் பீப்பல்" என்ற தனது மற்றொரு படைப்பில் இம்மொழிபெயர்ப்புகள் வெளியிடப்பட்டன. வைட் திருக்குறளை "உலகின் மிகச்சிறந்த அற போதனைகளின் தொகுப்பு" என்று கருதினார்.

## இயற்றிய படைப்புகள்
இம்மான்ஸ் இ. வைட் கீழ்கண்ட படைப்புக்களை இயற்றியுள்ளார்:

* *Kālakṣēpamum cuvicēsṣap piraccāramum* (Tamil) (with V. Jeyaraj and Ṭ. Srinivas Iyengar) (1955)
* *Appreciating India's music: An introduction to the music of India, with suggestions for its use in the churches of India* (1957)
* *The wisdom of India* (1968)
* *Appreciating India's music: An introduction, with an emphasis on the music of South India* (1971)
* *The wisdom of the Tamil people, as illustrated by translated selections from their ancient literature* (1975)

## மேற்கோள்கள்

## வெளியிணைப்புகள்
* இம்மான்ஸ் இ. வைட் பற்றி Biblio.com பக்கத்தில்

பகுப்பு:திருக்குறள் ஆங்கில மொழிபெயர்ப்பாளர்கள்
பகுப்பு:1891 பிறப்புகள்
பகுப்பு:தமிழ்-ஆங்கில மொழிபெயர்ப்பாளர்கள்
பகுப்பு:1982 இறப்புகள்
சரசுவதி ராசாமணி

**சரசுவதி ராசாமணி** (Saraswathi Rajamani) இந்திய தேசிய இராணுவத்தின் வீரராக இருந்தார். இராணுவத்தின் இராணுவப் புலனாய்வுப் பிரிவில் பணியாற்றியதற்காக இவர் நன்கு அறியப்பட்டவர். சமீபத்தில் யூடியூப்பில் கௌசிக் ஸ்ரீதர் என்பவர் இயக்கிய 'இந்தியனின் குரல்' என்ற குறும்படத்தில் தோன்றினார்.

## குழந்தைப் பருவம்
இராசாமணி 1927 சனவரி 11 அன்று பர்மாவின் ரங்கூனில் பிறந்தார் (இன்றைய மியான்மரின் யங்கோன்). இவருடைய தந்தை தங்கச் சுரங்கம் வைத்திருந்தார். மேலும் ரங்கூனில் உள்ள பணக்கார இந்தியர்களில் ஒருவர். இவரது குடும்பம் இந்திய சுதந்திர இயக்கத்தின் தீவிர ஆதரவாளர்களாக இருந்து இயக்கத்திற்கு பொருளுதவியையும் அளித்தனர்.

ரங்கூனில் சுபாஷ் சந்திர போஸின் உரையால் ஈர்க்கப்பட்ட இவர் தனது 16 வயதில், தனது அனைத்து நகைகளையும் இந்திய தேசிய இராணுவத்துக்கு வழங்கினார். இந்த இளம்பெண் நகைகளை அப்பாவியாக வழங்கியிருக்கலாம் என்பதை உணர்ந்த நேதாஜி, அதைத் திருப்பித் தருவதற்காக இவரது வீட்டிற்குச் சென்றார். இருப்பினும், நகைகளை இராணுவத்திற்குப் பயன்படுத்துவதில் இராசாமணி உறுதியாக இருந்தார். இவரது உறுதியால் ஈர்க்கப்பட்ட போஸ் இவருக்கு "சரசுவதி" என்று பெயர் சூட்டினார்.

## இந்திய தேசிய இராணுவத்தில் வேலை
1942ஆம் ஆண்டில், இராசாமணி இந்திய தேசிய இராணுவத்தின் ஜான்சி ராணி படைப்பிரிவிற்கு பணியமர்த்தப்பட்டார். மேலும், இராணுவத்தின் இராணுவ புலனாய்வு பிரிவின் ஒரு பகுதியாக இருந்தார்.

ஏறக்குறைய இரண்டு வருடங்கள், இவரும் இவருடைய சில பெண் சகாக்களும் சிறுவர்களாக வேடமிட்டு உளவுத் தகவல்களைச் சேகரித்தனர். ஒரு சிறுவனாக தனது பெயரை மணி என மாற்றிக் கொண்டார். ஒருமுறை, இவருடைய சக ஊழியர் ஒருவர் பிரித்தானியத் துருப்புக்களால் பிடிபட்டார். அவளைக் காப்பாற்ற, இவர் ஒரு நடனக் கலைஞரின் உடையணிந்து பிரித்தானிய முகாமில் ஊடுருவினார். பிரித்தானிய அதிகாரிகளுக்கு போதை மருந்து கொடுத்து தனது சகாவை விடுவித்தார். இவர்கள் தப்பித்துக் ஓடும்போது ஒரு பிரித்தானிய காவலரால் காலில் சுடப்பட்டார். ஆனாலும் அவர்களிடமிருந்து தப்பிக்க முடிந்தது.

இரண்டாம் உலகப் போருக்குப் பிறகு நேதாஜி இந்திய தேசிய இராணுவத்தை கலைத்தபோது இராணுவத்தில் இவரது பணி முடிந்தது.

## பின் வரும் வருடங்கள்
இரண்டாம் உலகப் போருக்குப் பிறகு, இராசாமணியின் குடும்பத்தினர் தங்கச் சுரங்கம் உட்பட அனைத்து செல்வங்களையும் அங்கேயே விட்டுவிட்டு இந்தியா திரும்பினர். 2005ஆம் ஆண்டில், ஒரு செய்தித்தாள் இவர் சென்னையில் வசிப்பதாகவும், சுதந்திரப் போராட்ட வீரர்களின் ஓய்வூதியம் பெற்று வந்தாலும்,  இவர் வாழ்வதற்கு சிரமப்படுவதாகவும் செய்தி வெளியிட்டது. இவர் உதவிக்காக தமிழ்நாடு அரசிடம் முறையிட்டார். பின்னர் தமிழக முதல்வர் ஜெ. ஜெயலலிதா  5 இலட்சம் பரிசுத் தொகையும் வீட்டு வசதி வாரியக் குடியிருப்பில் ஒரு இலவச வீடு ஒன்றையும் வழங்கி உதவினார்.

ஒடிசாவின் கட்டாக்கில் நேதாஜி சுபாஷ் போஸ் பிறந்த இட தேசிய அருங்காட்சியகத்தின் இந்திய தேசிய இராணுவக் கலைக்கூடத்துக்கு இவர் தனது சின்னங்களை வழங்கியுள்ளார்.

2016 ஆம் ஆண்டில், எபிக் தொலைக்காட்சியில் *அத்ரிசியா* என்ற தொலைக்காட்சி தொடரில் இவரது கதை ஒளிபரப்பப்பட்டது.

## இறப்பு
சுதந்திரப் போராளி திருமதி. சரசுவதி ராசாமணி சனவரி 13, 2018 அன்று மாரடைப்பால் இறந்தார். இவரது இறுதிச் சடங்குகள் சென்னை ராயப்பேட்டை பீட்டர்ஸ் காலனியில் நடைபெற்றது.

## சான்றுகள்

பகுப்பு:இந்திய விடுதலைப் போராட்ட வீராங்கனைகள்
பகுப்பு:1927 பிறப்புகள்
தமிழ்நாடு காவல் அருங்காட்சியகம், சென்னை

சென்னை **தமிழ்நாடு காவல் அருங்காட்சியகம்** (*Tamilnadu Police Museum, Chennai*) என்பது தமிழ்நாட்டின் சென்னையின் எழும்பூர், பாந்தியன் சாலையில் அமைந்துள்ள ஒரு காவல் துறை அருங்காட்சியகம் ஆகும். இந்தோ சாரசெனிக் கட்டடக்கலையில் கட்டப்பட்ட பழைய காவல் ஆணையரக அலுவலகத்தில் அமைக்கப்பட்டுள்ளது. இந்த கட்டடமானது 24 ஆயிரம் சதுர அடி பரப்பளவில் இரண்டு தளங்களாக உள்ளது. இதில் தரைத்தளத்தில் தமிழ்நாடு காவல் துறைகளைச் சேர்ந்த ஏராளமான பொருட்கள்  காட்சிக்கு வைக்கப்பட்டுள்ளன.

## வரலாறு
அருணகிரி முதலியார் என்பவருக்குச் சொந்தமான மாளிகை மற்றும் அதைச் சுற்றியுள்ள 14 ஏக்கர் பரப்பளவிலான நிலங்கள் ₹ 21,000 க்கு வாங்கப்பட்டு, 1856 ஆம் ஆண்டு சென்னையின் முதல் காவல் ஆணையர் லெப்டினன்ட் கர்னல் ஜான் கார்ன் போல்டர்சனின் தலைமையகமாக மாற்றப்பட்டது. பின்னர் இங்கு இயங்கிவந்த காவல் ஆணையரக அலுவலகம் 2017 ஆம் ஆண்டு வேப்பேரியில் கட்டப்பட்ட புதிய கட்டடத்துக்கு மாற்றப்பட்டது. அதன்பிறகு இக் கட்டம் பழமை மாறாமல் ரூ 6 கோடியே 40 இலட்சம் செலவில் புதுப்பிக்கபட்டு அருங்காட்சியகமாக மாற்றப்பட்டது. இந்த அருங்காட்சியகத்ததை 2021 செப்டம்பர் 28 அன்று தமிழ்நாட்டு முதலமைச்சர் மு. க. ஸ்டாலின் திறந்துவைத்தார்.

### காட்சிக்கூடங்கள்
இந்த கட்டடத்தில் உள்ள காட்சிக்கூடங்களில் காவல் துறையால் பயன்படுத்தப்பட்ட ஊர்திகள், சீருடைகள், இசைக் கருவிகள், காவல் துறையால் மீட்கப்பட்ட சிலைகள், கள்ளநோட்டு அச்சடிக்கும் இயந்திம், வெடிகுண்டுகள், குண்டுகளை கண்டெடுக்கும் கருவிகள்,  சிறைச்சாலை மாதிரி, பல்வேறு வகையான துப்பாக்கிகள், துப்பாக்கி குண்டுகள், வாள்கள், காவல் துறையில் வழங்கப்படும் பதக்கங்களின் மாதிரிகள், முக்கிய வரலாற்று ஆவணங்கள், காவல் துறை தொடர்பாக அக்காலத்தில் இயற்றப்பட்ட முக்கியதான அறிவிப்புகள், பிரித்தானியர் கால காவல்துறையினர் பயன்படுத்திய ஆயுதங்கள், தமிழ்நாடு காவல் துறையின் தொடக்க கால சீருடைகள், கச்சுப் பட்டைகள், மோப்ப நாய் படைகளின் ஒளிப்படங்கள், கம்பியில்லா தொலைதொடர்பு கருவிகள், கலைப்பொருட்கள் போன்றவை பார்வைக்காக வைக்கப்பட்டுள்ளன. மேலும் இங்கு வேலுப்பிள்ளை பிரபாகரன், வீரப்பன் போன்றோரிடமிருந்து கைப்பற்றப்பட்ட பொருட்கள் காட்சிக்கு வைக்கப்பட்டுள்ளன.

## குறிப்புகள்

﻿

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:சென்னையிலுள்ள அருங்காட்சியகங்கள்
பகுப்பு:சென்னையின் பாரம்பரியக் கட்டடங்கள்
பிரெட் வின்சுடன்

**பிரெட் மார்சல் வின்சுடன்** (*Fred Marshall Winston*)  ஆர்வார்டு மருத்துவப் பள்ளியின் மரபியல் துறையில் பேராசிரியராகப் பணிபுரிந்தார்.  அங்கு இவர் 1983 ஆம் ஆண்டு முதல் ஆசிரிய உறுப்பினராகவும் இருந்து வருகிறார். வின்சுடன் ஆய்வகத்தில்  மரபு படியெடுத்தல், *சாக்கரோமைசசு செரிவிசியா*  என்ற வளரும் நுரைமம்,  *இசுகிசோசாக்கரோமைசசு போம்பே* என்ற பிளவு நுரைமம் ஆகியவற்றில் மரபுக்கூறு கட்டமைப்பை ஒழுங்குபடுத்துவதில் கவனம் செலுத்தியுள்ளது.  முனைவர் வின்சுடன் 2009 ஆம் ஆண்டில்  அமெரிக்க மரபியல் சங்கத்தின் தலைவராகப் பணியாற்றினார். 2009 ஆம் ஆண்டு  அமெரிக்க கலை மற்றும் அறிவியல் அகாதமிக்கும் 2013 ஆம் ஆண்டு தேசிய அறிவியல் அகாதமிக்கும் இவர்  தேர்ந்தெடுக்கப்பட்டார்.

முனைவர் வின்சுடன்  அமெரிக்க மரபியல் சமூகப்  பத்திரிகையில் ஒரு மூத்த ஆசிரியராகப் பணியாற்றினார். *மரபியல்* மற்றும் அமெரிக்க மரபியல் சமூக வெளியீடுகள் குழுவின் தலைவராகவும் இருந்தார்.

முனைவர் வின்ஸ்டன் 1974 ஆம் ஆன்டு  சிகாகோ பல்கலைக்கழகத்தில் உயிரியலில் பிஏ பட்டம் பெற்றார்.  980 ஆம் ஆண்டில் மாசசூசெட்சு தொழில்நுட்ப நிறுவனத்தில்  முனைவர் பட்டம் பெற்றார். அங்கு இவர் ஒரு பாக்டீரியம் அதன் மரபணுவில் பாக்டீரியா உண்ணி பி 22 ஒருங்கிணைக்கப்படும் செயல்முறை குறித்து  முனைவர் டேவிட் போட்சுடீனுடன் இணைந்து ஆராய்ச்சி நடத்தினார். கார்னெல் பல்கலைக்கழகத்திலும்  உயிரியல் மருத்துவ ஆராய்ச்சிக்கான ஒயிடெட்டு நிறுவனத்திலும்  முனைவர்  இயெரால்டு பிங்க் உடன் சேர்ந்து முனைவர் பட்ட மேற்படிப்பில் ஈடுபட்டார்.

## மேற்கோள்கள்

## புற இணைப்புகள்
* ஆசிரியப் பக்கம்

பகுப்பு:1952 பிறப்புகள்
பகுப்பு:அமெரிக்க நுண்ணுயிரியலாளர்கள்
பகுப்பு:அமெரிக்க மரபியலாளர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
பகுப்பு:வாழும் மக்கள்
இராமச்சந்திர சுக்லா

**இராமச்சந்திர சுக்லா** (**RamChandra Shukla**) (4 அக்டோபர் 1884 – 2 பிப்ரவரி 1941), *ஆச்சார்யா சுக்லா* என்றும் அழைக்கப்படும் இவர் இந்தி மொழி இலக்கிய வரலாற்றின் குறியீட்டாளர் ஆவார்.

இவர் அறிவியல் அமைப்பில் பரந்த அனுபவ ஆராய்ச்சியைப் பயன்படுத்தி ஆதாரங்களுடன் இந்தி இலக்கிய வரலாற்றினை எழுதியுள்ளார். இந்தி மொழி எழுத்தாளரான இவர் இந்தி இலக்கிய வரலாறு (நூல்) எழுதியமைக்கு (1928-29) மிகவும் பிரபலமானவர். இராமச்சந்திர சுக்லா 4 அக்டோபர் 4 1884 அன்று தற்கால உத்தரப் பிரதேசத்தின் பஸ்தி மாவட்டத்தில் ஒரு பணக்கார பிராமண குடும்பத்தில் பிறந்தார். அவரின் தந்தை சந்திரபாலி சுக்லா வருவாய் ஆய்வாளராக (கனூங்கோ) இருந்தார். இராமச்சந்திர சுக்லா இலண்டன் மிஷன் பள்ளியில் தனது உயர்நிலைப் பள்ளியைப் படிப்பை முடிப்பதற்கு முன்பு, அவர் தனது வீட்டில் இந்தி மொழி,  ஆங்கிலம் மற்றும் உருது ஆகியவற்றைக் கற்றார். பின்னர் மேலதிக படிப்புக்காக அவர் பிரயாக்ராஜ், பிரயாக்ராஜ் சென்று  தனது கல்லூரிப் படிப்பைத் தொடர்ந்தார். அதன்பிறகு அவர் தனது மதிப்புமிக்க இலக்கியப் படைப்புகளையும் அவரது அனுபவ தகவல்களையும் எழுதி வெளியிட்டார்.

இராமச்சந்திர சுக்லா 1937 முதல் 1941-இல் இறக்கும் வரை வாரணாசியில் உள்ள  பனாரஸ் இந்து பல்கலைக் கழகத்தில் இந்தி மொழித் துறைப் பேராரசிரியாக பணியாற்றினார்.

## படைப்புகள்
ஆச்சார்யா இராமச்சந்திர சுக்லாவின் படைப்புகள்: 
* இந்தி இலக்கிய வரலாறு
*Nirala Aur Nazrul Ka Rashtriya Chintan
*Nirvachit Prabandh Sankalan
*Sadi Ke Ant Mein Hindi
*Naya Mandand (இந்தி ஆய்விதழ்)

## மேற்கோள்கள்

## மேலும் படிக்க
**Alochak Ram Chandra Shukla* by Ganga Prasad Pandey
**Acharya Ram Chandra Shukla* aur *Hindi Alochana* by Dr. Ram Vilas Sharma
**Lokjagran Aur Acharya Shukla* by Dr. Ram Vilas Sharma
**Acharya Ram Chandra Shukla* by Professor Joseph Mundasshweri
**Bharatiya Sahitya Samiksha* aur *Acharya Shukla*
*"Acharya Ramchandra Shukla ka Anuvad Karm" by Dr. Anand Kumar Shukla
*"Acharya Ramchandra Shukla Ki Itihas Drishti", Prof. M. P. Sharma

## வெளி இணைப்புகள்
* Ramchandra Shukla at Gadya Kosh (Online Encyclopedia of Hindi Literature)
* Complete Hindi Sahitya Ka Itihaas at Gadya Kosh (Online Encyclopedia of Hindi Literature)
*Sabrang
*Hindi Sahitya Ka Itihas PDF (Download)
*Role in Evolution of Hindi
*Personalities
*Acharya Ram Chandra Shukla aur Acharya Hazari Prasad Dwivedi ki Itihaas Drishtiyon ka Tulnatmak Adhyayan
*Language in India
*Issues of the journal of the Acharya Ramchandra Shukla Research Institute
*Sri Ramakrishna Math : The Vedanta Kesari, May 2006
*Indian Authors-Embassy of India to the Lao PDR
*Biography of the Acharya Pandit Ramchandra Shukla 

இந்தி இலக்கிய வரலாற்று ஆசிரியர்கள்
பகுப்பு:இந்தி
பகுப்பு:1884 பிறப்புகள்
பகுப்பு:1941 இறப்புகள்
பகுப்பு:இந்தி எழுத்தாளர்கள்
வடமேற்கு மாகாணங்கள்

**வடமேற்கு மாகாணம்** (**North-Western Provinces**) பிரித்தானிய இந்தியாவின் மாகாணங்களில் ஒன்றாகும். இம்மாகாணம் 1836-இல் பிரித்தானியக் கிழக்கிந்தியக் கம்பெனி ஆட்சியினரால் நிறுவப்பட்டது. 1835=இல் 9479 சதுர மைல் நிலப்பரப்பு கொண்டிருந்த இம்மாகாணத்தின் மொத்த மக்கள் தொகை  45,00,000 (45 இலட்சம்) ஆகும்.

பின்னர் இம்மாகாணம் 1858-இல் பிரித்தானிய இந்தியாவின் ஆட்சியின் கீழ் வந்தது. 1858-இல் அயோத்தி நவாப் ஆண்ட  அவத் பிரதேசத்தை பறித்து, வடமேற்கு மாகாணத்துடன் இணைக்கப்பட்டு **வடமேற்கு மாகாணம் மற்றும் அவத்** எனப்பெயரிடப்பட்டது.

1902-இல் இம்மாகாணத்தை மறுசீரமைத்து ஐக்கிய ஆக்ரா மற்றும் அயோத்தி மாகாணம் எனப்பெயரிடப்பட்டது.  அலகாபாத் நகரம் இம்மாகாணத்தின் தலைநகராக செயல்பட்டது.1937-இல் மீண்டும் இம்மாகாணத்தை மறுசீரமைத்து ஐக்கிய மாகாணம் என 1950 வரை அழைக்கப்பட்டது.

## நிலப்பரப்புகள்
இம்மாகாணத்தில் தற்கால இந்தியாவின் உத்தரப் பிரதேச  மாநிலத்தின் லக்னோ மற்றும் பைசாபாத் கோட்டம் தவிர்த்து அனைத்து பகுதிகளும் இருந்தது. வடமேற்கு மாகாணத்திலிருந்த தில்லி பகுதி பஞ்சாப் மாகாணத்திற்கு மாற்றப்பட்டது. மேலும் அஜ்மீர் மற்றும் சௌகோர் மற்றும் நேர்புத்தா பகுதிகள் வடமேற்கு மாகாணத்திலிருந்து பிரிக்கப்பட்டது. 
## நிர்வாகம்
வடமேற்கு மாகாணத்தின் நிர்வாகியாக துணைநிலை ஆளுநர் செயல்பட்டார்.
## இதனையும் காண்க
* அயோத்தி நவாப்
* பிரித்தானிய இந்தியாவின் மாகாணங்களும், ஆட்சிப் பகுதிகளும்
* ஐக்கிய ஆக்ரா மற்றும் அயோத்தி மாகாணம் 
*  ஐக்கிய மாகாணம் 
* இந்தியாவில் கம்பெனி ஆட்சி
* இந்திய மன்னராட்சி அரசுகளின் பட்டியல்
## குறிப்புகள்

## மேற்கோள்கள்
*
*
*
*
*

பகுப்பு:பிரித்தானிய இந்தியா
பகுப்பு:பிரித்தானியக் கிழக்கிந்தியக் கம்பனி
பகுப்பு:இந்திய வரலாறு
பகுப்பு:உத்தரப் பிரதேசத்தின் வரலாறு
பிக் பாஸ் தமிழ் 5

**பிக் பாஸ் தமிழ் 5** (Bigg Boss 5) என்பது 3 அக்டோபர் 2021 ஆம் ஆண்டு முதல் விஜய் தொலைக்காட்சியில் ஒளிபரப்பாகும் உண்மைநிலை விளையாட்டு நிகழ்ச்சி ஆகும். இது பிக் பாஸ் தமிழின் ஐந்தாவது பருவம் ஆகும். இந்த ஐந்தாவது பருவத்தையும் நடிகர் கமல்ஹாசன் தொகுத்து வழங்குகின்றார்.

இந்த நிகழ்ச்சியின் இறுதி நிகழ்வு 16 சனவரி 2022 அன்று ஒளிபரப்பாகி, 105 நாட்களுடன் நிறைவு பெற்றது. முதல் வெற்றியாளர் ராஜு ஜெகன் மோகன் மற்றும் இரண்டாம் வெற்றியாளர் பிரியங்கா ஆவார்கள்.

## ஒளிபரப்பு
ஒவ்வொரு நாளின் அத்தியாயங்களும் முந்தைய நாளின் முக்கிய நிகழ்வுகளைக் கொண்டிருக்கின்றன. ஒவ்வொரு சனி ஞாயிற்றுக்கிழமை அத்தியாயங்களில் அந்த வாரம் வெளியேற்றப்பட்ட போட்டியாளரின் போட்டி குறித்து கவனம் செலுத்தப்படுகிறது.

## போட்டியாளர்கள் நிலை

## தங்குபவர்கள்

## வாராந்திர சுருக்கம்

## மேற்கோள்கள்

## வெளி இணைப்புகள்
* 
*ஒன்றரை டஜன் போட்டியாளர்களை பிக்பாஸில் களமிறக்கிய விஜய் டிவி

பகுப்பு:பிக் பாஸ் தமிழ்
பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:தமிழ் விளையாட்டுத் தொலைக்காட்சி நிகழ்ச்சிகள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சி பருவங்கள்
பகுப்பு:2022 இல் நிறைவடைந்த தமிழ்த் தொலைக்காட்சி நிகழ்ச்சிகள்
ஜார்ஜோ பரிசி

**ஜார்ஜோ பரிசி** (*Giorgio Parisi*, பிறப்பு: 4 ஆகத்து 1948) ஓர் இத்தாலியக் கோட்பாட்டு இயற்பியலாளர் ஆவார் இவரது ஆராய்ச்சி குவாண்டம் புலக்கோட்பாடு, புள்ளியியல் எந்திரவியல் மற்றும் கூட்டு அமைப்புகளில் கவனம் செலுத்தியுள்ளது. அணுவிலிருந்து கிரக அளவுகள் வரை அவற்றின் அமைப்புகளின் மாறுபாடு மற்றும் ஏற்ற இறக்கங்களின் இடைவெளியைக் கண்டறிந்ததற்காக 2021 ஆம் ஆண்டிற்கான இயற்பியலுக்கான நோபல் பரிசினை கிளாவுசு ஆசெல்மான், சியூக்குரோ மனாபே ஆகியோருடன் இணைந்து பெற்றார்.

## தொழில் வாழ்க்கை
ஜார்ஜோ பரிசி 1970 இல் ரோம் லா சபியன்சா பல்கலைக்கழகத்தில் நிக்கோலா கேபிபோவின் மேற்பார்வையின் கீழ் பட்டம் பெற்றார். இவர் தேசிய பிராசுகாடி ஆய்வகத்தில் 1971 ஆம் ஆண்டு முதல் 1981 வரை ஆராய்ச்சியாளராக இருந்தார் , உயர்நிலை அறிவியல் கல்வி நிறுவனம் (1976-1977), கொலம்பியா பல்கலைக்கழகம் (1973-1974) , மற்றும் எக்கோல் நார்மால் சூப்பிரியர் (1977-1987) ஆகியவற்றில்  வருகைதரு விஞ்ஞானியாகவும் இருந்தார். 1981 முதல் 1992 வரை அவர் கோட்பாட்டுவாத இயற்பியல் துறையில்  ஒரு முழு நேர பேராசிரியராக ரோம் தோர் வெர்கதா பல்கலைக்கழகத்தில் பணியாற்றினார். இவர் தற்போது குவாண்டம் புலக்கோட்பாடு பேராசிரியராக ரோம் செர்பியான்சா பல்கலைக்கழகத்தில் பணியாற்றி வருகிறார். 2018 இல், இவர் *அகாடெமியா டீ லின்சியின்* தலைவராகத் தேர்ந்தெடுக்கப்பட்டார்.

## கௌரவங்களும் விருதுகளும்
ஜார்ஜோ பரிசி *அகாடெமியா டீ லின்சியின்* உறுப்பினரும், அமெரிக்க தத்துவ சமூகம் , மற்றும் அமெரிக்காவின் தேசிய அறிவியல் அகாதமி , பிரெஞ்சு அறிவியல் அகாதமி  ஆகியவற்றின் அயல் நாட்டு உறுப்பினரும் ஆவார்,

## சான்றுகள்

## வெளி இணைப்புகள்
*Giorgio Parisi home page
*Giorgio Parisi google scholar page
*

பகுப்பு:1948 பிறப்புகள்
பகுப்பு:இத்தாலிய இயற்பியலாளர்கள்
பகுப்பு:நோபல் பரிசு பெற்ற இத்தாலியர்கள்
பகுப்பு:வாழும் மக்கள்
பகுப்பு:கணித இயற்பியலாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:கோட்பாட்டு இயற்பியலாளர்கள்
இஸ்டாலின் ராஜாங்கம்

**இஸ்டாலின் ராஜாங்கம்** (*Stalin Rajangam*) ஒரு தமிழ் ஆய்வாளரும்  எழுத்தாளருமாக அறியப்படுகின்றார். திருவண்ணாமலை மாவட்டம் செங்கம் வட்டம் முன்னூர் மங்கலம் கிராமத்தில் பிறந்தார். மதுரை அமெரிக்கன் கல்லூரியின் தமிழ்த்துறையில் உதவிப் பேராசிரியராகப் பணியாற்றுகிறார். தலித் வரலாறு, தலித் இலக்கியம், தலித் பௌத்தம்,  தமிழ் பௌத்தம், அயோத்திதாசரியம் ஆகிய துறைகளில் ஆய்வுகளைச் செய்து, அது குறித்து நூல்களையும், நாளிதழ்களில் கட்டுரைகளையும் எழுதி வருகிறார். காலச்சுவடு பத்திரிக்கையின் ஆசிரியர் குழுவில் ஒருவர்.

## எழுதிய நூல்கள்
* அயோத்திதாசர் வாழும் பௌத்தம்
* ஆணவக் கொலைகளின் காலம்
* எழுதாக் கிளவி
* எண்பதுகளின் தமிழ் சினிமா
* தமிழ் சினிமா: புனைவில் இயங்கும் சமூகம்
* சாதியம் கைகூடாத நீதி
* வரலாற்றை மொழிதல்
* பெயரழிந்த வரலாறு: அயோதிதாசரும் அவர்கால ஆளுமைகளும்
* தீண்டப்படாத நூல்கள்: ஒளிப்படா உலகம்

## மேற்கோள்கள்

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:திருவண்ணாமலை மாவட்ட மக்கள்
பகுப்பு:தமிழக எழுத்தாளர்கள்
சுபாட்டிபை

**பாட்டுப்பை** அல்லது **சுபாட்டிபை** ( ஆங்கில மொழி: Spotify / ˈspɒtɪfaɪ / ; சுவீடிய மொழி: [ˈspɔ̂tːɪfaj] )  ஒரு  ஊடக ஓடை மற்றும் ஊடக சேவை வழங்கும் நிறுவனம் ஆகும். இது  23 ஏப்ரல் 2006 இல் டேனியல் ஏக் மற்றும் மார்ட்டின் லோரென்ட்ஸனால் நிறுவப்பட்டது. இது உலகின் மிகப்பெரிய இசை ஓடை சேவை வழங்குநர்களில் ஒன்றாகும். ஜூன் 2021 நிலவரப்படி 165 மில்லியன் பணம்  செலுத்தும் சந்தாதாரர்கள் உட்பட 365 மில்லியனுக்கும் அதிகமான மாதாந்திர பயனர்கள் உள்ளனர்.

சுபாட்டிபை 70 மில்லியனுக்கும் அதிகமான பாடல்கள் மற்றும் வலையொளிகளை  வழங்குகிறது. இதன்  அடிப்படை அம்சங்கள் இலவசமாக வழங்கப்படுகின்றன . அதே நேரத்தில் இணைய இணைப்பு இல்லாமல் கேட்பது மற்றும் விளம்பரம் இல்லாமல்  கேட்பது போன்ற கூடுதல் அம்சங்கள் கட்டணச் சந்தாக்கள் மூலம் வழங்கப்படுகின்றன. பயனர்கள் கலைஞர், ஆல்பம் அல்லது வகையின் அடிப்படையில் இசையைத் தேடலாம், மேலும் ஓடைப் பட்டியல்களை  உருவாக்கலாம், திருத்தலாம் மற்றும் பகிரலாம்.
thumb| டேனியல் ஏக் 2010 இல் Spotify ஊழியர்களிடம் உரையாற்றுகிறார்
## மேற்கோள்கள்
 

பகுப்பு:விண்டோசு ஆக்கக்கூறுகள்
பகுப்பு:சிம்பியன் மென்பொருட்கள்
பகுப்பு:ஐஓஎஸ் மென்பொருட்கள்
பகுப்பு:ஆண்ட்ராய்டு மென்பொருட்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
பகுப்பு:இசை ஊடக ஓடை சேவைகள்
அம்போதலா இரயில் நிலையம்

**அம்போதலா இரயில் நிலையம்** (*Ambodala railway station*) இந்தியாவின் ஒடிசா மாநிலத்தில் உள்ள கிழக்கு கடற்கரை இரயில்வே வலையமைப்பில்  உள்ளது. அம்போதலா கிராமத்திற்கு இந்நிலையம் சேவை செய்கிறது. இரயில் நிலையத்தின் குறியீடு ஏ.எம்.பி ஆகும். இங்கு இரண்டு தளங்கள் உள்ளன. பயணிகள் வண்டி, விரைவு வண்டி மற்றும் அதிவிரைவு வண்டிகள் அம்போதலா இரயில் நிலையத்தில் நிறுத்தப்படுகின்றன.
## முக்கிய இரயில்கள்
* கோர்பா-விசாகப்பட்டினம் விரைவு வண்டி
* தன்பாத்து-ஆலப்புழா விரைவு வண்டி 
* பிலாசுபூர்-திருப்பதி விரைவு வண்டி
* சம்பல்பூர்-இராயகடா நகரங்களிடை விரைவு வண்டி
* தபசுவினி விரைவு வண்டி 
* சமதா விரைவு வண்டி
* சாமலேசுவரி விரைவு வண்டி
* துர்க்-சகதல்பூர் விரைவு வண்டி

## மேற்கோள்கள்

பகுப்பு:ஒடிசாவில் போக்குவரத்து